
Bucureşti,        02.09.2004

Nr. 22/447

Biroul Permanent

al

Camerei  Deputaţilor

Vă înaintăm, alăturat, raportul asupra proiectului Lege pentru acceptarea amendamentului la Acordul de înfiinţare a Băncii Europene pentru Reconstrucţie şi Dezvoltare semnat la Paris la 29 mai 1990, adoptat prin Rezoluţia nr. 90 a Consiliului Guvernatorilor Băncii Europene pentru Reconstrucţie şi Dezvoltare din 30 ianuarie 2004, cu care comisia noastră a fost sesizată în fond cu adresa Biroului Permanent nr.       P.L.X -469 din 30 august 2004.

PREŞEDINTE,

Ovidiu Muşetescu 

Parlamentul  României

Nr. 447

RAPORT 

asupra proiectului de Lege pentru acceptarea amendamentului la Acordul de înfiinţare a Băncii Europene pentru Reconstrucţie şi Dezvoltare semnat la Paris la 29 mai 1990, adoptat prin Rezoluţia nr. 90 a Consiliului Guvernatorilor Băncii Europene pentru Reconstrucţie şi Dezvoltare din 30 ianuarie 2004
Cu adresa nr. P.L.X -469 din  30 august 2004, Biroul Permanent, conform art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru acceptarea amendamentului la Acordul de înfiinţare a Băncii Europene pentru Reconstrucţie şi Dezvoltare semnat la Paris la 29 mai 1990, adoptat prin Rezoluţia nr. 90 a Consiliului Guvernatorilor Băncii Europene pentru Reconstrucţie şi Dezvoltare din 30 ianuarie 2004.

La întocmirea raportului s-a avut în vedere avizul Consiliului Legislativ.

Potrivit art. 75 din Constituţia României, republicată, şi art. 86 din  Regulamentul Camerei Deputaţilor, proiectul de Lege este de competenţa decizională a Senatului.

La lucrările comisiei au participat 26 deputaţi, din totalul de 26 membri ai comisiei.

Proiectul de Lege are ca obiect de reglementare acceptarea amendamentului la Acordul de înfiinţare a Băncii Internaţionale pentru Reconstrucţie şi Dezvoltare  semnat la Paris la 29 mai 1990.

Banca Europeană pentru Reconstrucţie şi Dezvoltare este o bancă multilaterală şi a fost investită, în temeiul acestui acord, de a desfăşura operaţiuni în ţările Europei Centrale şi de Est, în conformitate cu prevederile art. 1 din Acordul de înfiinţare.

Pentru ca Banca Europeană pentru Reconstrucţie şi Dezvoltare să poată desfăşura operaţiuni în Mongolia, aflată în afara teritoriului stabilit inţial (Europa Centrală şi de Est), este necesară amendarea art. 1 al Acordului de înfiinţare, în vederea includerii acestei ţări printre ţările beneficiare de asistenţă B.E.R.D.

In urma examinării proiectului de Lege pentru acceptarea amendamentului la Acordul de înfiinţare a Băncii Europene pentru Reconstrucţie şi Dezvoltare semnat la Paris la 29 mai 1990, adoptat prin Rezoluţia nr. 90 a Consiliului Guvernatorilor Băncii Europene pentru Reconstrucţie şi Dezvoltare din 30 ianuarie 2004, în şedinţa din 02.09.2004, comisia a hotărât, cu majoritate de voturi, supunerea spre dezbaterea şi aprobarea Plenului a proiectului de Lege în forma prezentată  de Guvern.

Prezentul proiect de Lege face parte din categoria legilor ordinare.

PREŞEDINTE,

Ovidiu Muşetescu
SECRETAR,

Dr. Daniel Ionescu

           Experţi parlamentari:

           Popescu Luminiţa           

           Onete Alexandru

